Tuanku Munawir

Tuanku Munawir ibni Tuanku Abdul Rahman merupakan Yang Di-Pertuan Besar Negeri Sembilan yang ke sembilan dari 5 April 1960 - 14 April 1967. 

Baginda merupakan putera tunggal kepada Yang di-Pertuan Agong Malaysia yang pertama iaitu Tuanku Abdul Rahman dan dari Isterinya ke 2; Tuanku Maharunnisa binti Tunku Membang.

 Biografi 
Almarhum Tuanku Munawir telah diputerakan pada 29 Mac 1922 di Kuala Pilah, Negeri Sembilan. Baginda merupakan putera sulung daripada 8 beradik. Tuanku Munawir mendapat pendidikan awal di Sekolah Seri Menanti, Kolej Melayu Kuala Kangsar (MCKK) dan di Sekolah King George V, Seremban. Seterusnya baginda telah ke luar negara untuk melanjutkan pelajaran di School of Oriental & African Studies (SOAS) di London, UK.

 Pelantikan sebagai Putera Yang Empat 
Baginda telah dikurniakan gelaran Yang Amat Mulia Tunku Muda Serting pada 6 Julai 1934 pada usia 12 tahun setelah ayahanda baginda menaiki takhta Negeri Sembilan pada tahun 1933. Seterusnya baginda telah dilantik sebagai Yang Amat Mulia Tunku Laxamana pada 25 April 1937 pada usia 15 tahun.

Tuanku Munawir juga pernah menjadi Pemangku Yang di-Pertuan Besar Negeri Sembilan sebanyak 2 kali. Pertamanya pada 31 Ogos 1954 hingga November 1954 dimana ayahanda baginda berangkat ke luar negara. Dan kali kedua semasa ayahanda baginda diangkat sebagai Seri Paduka Baginda Yang Di Pertuan Agong Malaysia yang pertama bermula tanggal 3 September 1957 hingga 5 April 1960.

 Yang di-Pertuan Besar (1960 - 1967) 
Baginda seterusnya menaiki takhta sebagai Yang di-Pertuan Besar Negeri Sembilan apabila ayahanda baginda mangkat pada 1 April 1960 ketika menjadi Yang di-Pertuan Agong Malaysia yang pertama.

Adinda baginda iaitu Tuanku Ja’afar ditabalkan sebagai Yang di-Pertuan Besar Negeri Sembilan ke-10 selepas kemangkatan baginda. Ketika kemangkatan baginda, anakanda baginda berusia 18 tahun dan Perdana Menteri Malaysia ketika itu, Tunku Abdul Rahman mencadangkan agar adinda baginda, Tuanku Ja’afar menaiki takhta dan dengan perkenan muafakat Majlis Undang Yang Empat  telah dilantik menjadi Yang Di-Pertuan Besar menggantikannya.

Anakanda baginda, Tuanku Muhriz pula merupakan Yang Di-Pertuan Besar Negeri Sembilan yang ke-11 menggantikan Tuanku Ja’afar yang mangkat pada 27 Disember 2008.

 Kehidupan 
Baginda telah mendirikan rumah tangga bersama Tuanku Ampuan Durah binti Almarhum Tunku Besar Burhanuddin pada 1940.

 Anakanda 
Hasil perkahwinan baginda dengan Tunku Ampuan Durah, baginda berdua memperoleh 5 orang puteri dan seorang putera.

 Tunku Puteri, Tunku Umpa Munawirah (diputerakan pada 16 Jun 1943 dan mangkat pada 9 Oktober 1991)
 Tunku Mudziah (diputerakan pada 22 Ogos 1944 dan mangkat pada 14 September 2004)
 Tunku Muhriz (diputerakan pada 14 Januari 1948)
 Tunku Anne Dakhlah (diputerakan pada 29 Ogos 1951)
 Tunku Deborah (diputerakan pada 8 Mac 1953)
 Tunku Deanna (diputerakan pada 22 November 1954 dan mangkat pada 9 November 2017)

 Rujukan 

Kategori:Yang di-Pertuan Besar Negeri Sembilan
Kategori:Kelahiran 1922
Kategori:Kematian 1967
Kategori:Penerima Darjah Utama Seri Mahkota Negara
Kategori:Penerima Seri Maharaja Mangku Negara
Kategori:Penerima Pingat Peringatan Malaysia (Emas)
 M
Anak 2
Kategori:Tunku Laxamana Negeri Sembilan
Kategori:Tunku Muda Serting